Ísland tapaði með 30 stigum fyrir heimsmeisturum Spánar í undankeppni HM karla í körfubolta í gærkvöldi. Íslenski hópurinn fékk stuttan tíma til undirbúnings og það þarf að endurskoða segir sérfræðingur RÚV.
Íslenska karlalandsliðið í körfubolta tapaði með þrjátíu stigum fyrir heimsmeisturum Spánar í gærkvöldi. Stuttur undirbúningur íslenska hópsins var til umræðu hjá leikmönnum og sérfræðingum eftir leik.
Leikurinn var fyrsti leikur liðanna í lokaumferð undankeppni heimsmeistaramótsins sem haldið verður á næsta ári. Í þessum lokahnykk mætir Ísland Spáni, Úkraínu og Georgíu heima og að heiman. Þrjú efstu liðin úr sex liða riðli komast á lokamótið.
Spánverjar eru tvöfaldir heimsmeistarar og þrefaldir Evrópumeistarar og því ljóst að um erfiðan leik yrði að ræða. Spánn var ellefu stigum yfir eftir fyrsta leikhluta og 23 stigum munaði á liðunum í leikhléi. Síðari leikhlutarnir tveir voru jafnari en Spánn vann að lokum 87-57. Elvar Már Friðriksson var stigahæstur í íslenska liðinu í gærkvöldi með fjórtán stig.
sagði Tryggvi Snær Hlinason. Matthías Orri Sigurðarson sérfræðingur RÚV talaði einnig um þennan stutta undirbúning
Ísland er sem stendur í fjórða sæti riðilsins og mætir Úkraínu næst hér heima á laugardagskvöld.
Ísland tapaði með 30 stigum fyrir heimsmeisturum Spánar í undankeppni HM karla í körfubolta í gærkvöldi. Íslenski hópurinn fékk stuttan tíma til undirbúnings og það þarf að endurskoða segir sérfræðingur RÚV. 